**11. pielikums**

Valsts pētījumu programmas “Enerģētika” atklāta projektu pieteikumu konkursa

“Valsts ilgtermiņa enerģētikas politikas plānošanas analītiskais ietvars” nolikumam

**Metodika projekta pieteikuma atbilstības izvērtēšanai pēc nozares specifiskajiem kritērijiem**

1. Metodika izstrādāta, ievērojot Ministru kabineta 2018. gada 4. augusta noteikumus Nr. 560 „Valsts pētījumu programmu projektu īstenošanas kārtība” (turpmāk – noteikumi) un Valsts pētījumu programmas “Enerģētika” īstenošanas un uzraudzības komisijas (turpmāk – komisija) 2018. gada 8.oktobrī apstiprināto atklāta projektu pieteikumu konkursa “Valsts ilgtermiņa enerģētikas politikas plānošanas analītiskais ietvars” nolikumu (turpmāk – nolikums).

2. Projekta pieteikuma atbilstību nolikuma 45.1.–45.6. apakšpunktā minētajiem nozares specifiskajiem kritērijiem izvērtē komisija divu nedēļu laikā no ekspertīzes vērtējuma projektu pieteikumu saraksta saņemšanas.

3. Katru projekta pieteikuma atbilstību nozares specifiskajiem vērtēšanas kritērijiem vērtē vismaz divi komisijas balsstiesīgie locekļi vai komisijas pieaicinātie eksperti, aizpildot individuālo nozares specifisko kritēriju vērtēšanas veidlapu.

4. Individuālajā vērtējumā katrs kritērijs tiek izvērtēts piešķirot maksimums 3 punktus – 1 punkts par katru zemāk tabulā atsevišķi minēto nosacījumu. Vērtējumu var izteikt, piešķirot arī puspunktu (0,5).

5. Par kopējā vērtējuma sastādīšanu atbildīgais komisijas balsstiesīgais loceklis vai komisijas pieaicinātais eksperts aizpilda projekta pieteikuma kopējo nozares specifisko kritēriju vērtēšanas veidlapu, kuru paraksta abi vērtētāji un iesniedz komisijas sekretariātam komisijas noteiktajā termiņā.

|  |  |  |  |
| --- | --- | --- | --- |
| Nr. p.k. | Nozares specifiskais kritērijs  *Atbilstoši nolikuma 45.1. – 45.6. apakšpunktam* | Atbilstības pārbaude  *Visu kritēriju atbilstības pārbaudi veic, ievērojot šādus nosacījumus* | Vērtējums, punkti |
| 1. | izvēlētās pētījuma stratēģijas un metodisko risinājumu atbilstība Enerģētikas savienības, Latvijas un Eiropas Savienības tiesību aktu prasībām noteikto mērķu un uzdevumu sasniegšanai | *1.1. Pētījuma stratēģija un metodiskie risinājumi ir aprakstīti, un ir nosaukti atbilstoši konkrēti Enerģētikas savienības un/vai ES tiesību akti.*  *[1 punkts]* |  |
| *1.2. Pētījuma stratēģija pieskaņota ES konkrētām metodiskajām prasībām, minot konkrētās prasības. [1 punkts]* |  |
| *1.3. Pieteikumā parādīta pētījuma stratēģijas un metodisko risinājumu sasaiste ar Enerģētikas savienības visām dimensijām (to mērķiem un uzdevumiem).*  *[1 punkts]* |  |
| 2. | pētījuma rezultātā tiks sagatavoti vispusīgi pamatoti rīcībpolitikas ieteikumi un risinājumi ilgtspējīgas enerģētikas nozares, tautsaimniecības un sabiedrības attīstībai Latvijā | *2.1. Pētījums paredz rīcībpolitikas ieteikumu izstrādi.*  *[1 punkts]* |  |
| *2.2. Ir sniegta informācija par rīcībpolitikas ieteikumu izvērtēšanas un pamatošanas plānoto metodi.*  *[1 punkts]* |  |
| *2.3. Pētījums paredz rīcībpolitikas ietekmes izvērtējumu uz Latvijas enerģētikas nozari, sabiedrību un ekonomiku.*  *[1 punkts]* |  |
| 3. | institūcijai, kas īsteno pētījumu, un tās sadarbības partneriem (ja attiecināms) ir nepieciešamais programmnodrošinājums un iepriekšēja sadarbības pieredze ar valsts/pašvaldību institūcijām enerģētikas modelēšanas un politikas rekomendāciju izstrādē | *3.1. Programmnodrošinājums ir atbilstošs projekta uzdevumu veikšanai un pieteicējam ir pieredze modelēšanā*  *[1 punkts]* |  |
| *3.2. Pieredze modelēšanā sadarbībai ar valsts vai pašvaldību iestādēm*  *[1 punkts]* |  |
| *3.3. Pieredze rīcībpolitiku izstrādē sadarbībā ar valsts un pašvaldību iestādēm.*  *[1 punkts]* |  |
| 4. | projekta īstenošanas rezultātā tiks radītas zināšanas (metodikas, datu vākšanas un apstrādes sistēmas, dati utt.), kas nodrošinās nepārtrauktu enerģētikas politikas ieviešanas monitoringu, analīzi un uzlabojumus | *4.1. Pētījumā ir paredzēts attīstīt metodikas NEKP ziņošanai*  *[1 punkts]* |  |
| *4.2. Paredzēts identificēt un iegūt jaunus datus*  *[1 punkts]* |  |
| *4.3. Plānots radīt jaunas zināšanas, kas attiecas uz visu politikas ieviešanas ciklu – monitoringu, analīzi, uzlabojumu ieviešanu.*  *[1 punkts]* |  |
| 5. | projekta īstenošana sekmē pētījuma zinātniskā personāla, tai skaitā studējošo, zinātnisko spēju stiprināšanu klimata un enerģētikas modelēšanas, pasākumu ietekmes novērtēšanas un tehnoloģiju jomā | *5.1. Plānots attīstīt zinātniskā personāla jaunas zināšanas un prasmes klimata un enerģētikas modelēšanā*  *[1 punkts]* |  |
| *5.2. Plānots modelēšanā un ietekmes novērtēšanā iesaistīt doktorantus*  *[1 punkts]* |  |
| *5.3. Plānots apmācīt maģistrantūras studentus*  *[1 punkts]* |  |
| 6. | projekta darba plāns nodrošina rezultātu pieejamību Latvijas enerģētikas un klimata politikas izstrādei 2021.–2030. gadam. Plānotie darba posmi un uzdevumi ir skaidri definēti, atbilstoši un ticami | *6.1. Projekta darba plāna termiņi un posmi nodrošina rezultātu pieejamību Latvijas enerģētikas un klimata un enerģētikas politikas izstrādei 2021.–2030. gadam .*  *[1 punkts]* |  |
| *6.2. Darba posmi, uzdevumi un rezultāti ir skaidri definēti.*  *[1 punkts]* |  |
| *6.3. Termiņi un rezultāti atbilst ES tiesību aktos noteiktajam attiecībā uz enerģētikas politikas izstrādi, saskaņošanu un progresa ziņošanu.*  *[1 punkts]* |  |
| ***KOPĀ:*** | | |  |